《赵龙云先生挽诗 先生同年赵尧生之兄，于尧生有恩，尧生自蜀讣告遂寄挽》
清代·曾习经

严事剩传君实美，铭幽待看颖滨文。时常但道桑麻长，五十初滨被纩温。

世乱有谁钦鸑鷟，社阑定复对鸡豚。贼尘满目西南道，那及新阡酹一尊。

作者简介：曾习经，字刚甫，号蛰庵，揭阳人。光绪庚寅进士。历官度支部右丞。有《蛰庵诗存》。